ఈ రూపంలో దర్శనం : 57 అడుగుల్లో ఖైర‌తాబాద్ మహా గ‌ణ‌ప‌తి | V6 Telugu News
హైదరాబాద్ ఖైరతాబాద్ గణపతి ఈ ఏడాది సప్త ముఖాలతో కాళ సర్ప దోష నివారకుడిగా దర్శనమివ్వనున్నాడు. 57 అడుగుల ఎత్తు.. 27అడుగుల వెడల్పు తో రూపుదిద్దుకుంటున్నాడు. గత నెల 25న కర్ర పూజ తో అంకురార్పణ జరిగింది. ఈ ఏడాది సెప్టెంబర్ 13న వినాయకచవితి పండుగకు వారంరోజులముందే ఖైరతాబాద్ గణేశుడి విగ్రహం రూపం పూర్తవుతుందని శిల్పి రాజేంద్రన్ తెలిపారు. ఆదివారం(జూన్-17) రాత్రి శ్రీసప్తముఖ కాల సర్ప మహాగణపతి రూపం మోడల్‌ను ఆవిష్కరించారు.
శాంత చిత్తంతో ఉన్న ఏడు గణపతి ముఖాలు, 14 చేతులు అందులో కుడి వైపు ఆంకుశం, చక్రం, కత్తి, సర్పం, బాణం, గధతో కూడి ఆశీర్వదిస్తుండగా, ఎడమ వైపు పాశం, శంకు, కమలం, ఢమరుకం, విల్లూ, కడియం, లడ్డూ ఉంటాయి. 57 అడుగుల గణపతికి మరో మూడు అడుగుల ఎత్తులో ఏడు తలల శేషుడు తన పడగతో నీడ కల్పిస్తాడు. వెనుక వైపు ఆరు ఏనుగులు ఐరావత రూపంలో స్వామి వారిని కొలుస్తున్నట్లు కనిపిస్తాయి. గత ఆనవాయితిని కొనసాగిస్తూ ఈ ఏడాది కూడా రెండు వైపులా చిరు మండపాలను ఏర్పాటు చేస్తున్నారు. గణేశుడికి కింద నుంచి కుడి వైపున 14 అడుగుల ఎత్తులో లక్ష్మీ దేవి, ఎడమ వైపున చదువుల తల్లి సరస్వతి అమ్మవార్లు ఆశీనులై ఉంటారు. పాదల దగ్గర ఆయన వాహనం ఎలుక స్వామి వారికి భజన చేస్తూ కనిపిస్తుంది.
గణేశుడికి మరో కుడివైపు ఈ ఏడాది కలియుగ వైకుంఠ నాథుడు శ్రీ శ్రీనివాసుడి కల్యాణ దర్శన భాగ్యం కలిగిస్తున్నారు. నిజంగానే పద్మావతి శ్రీనివాసుల కల్యాణం జరుగుతున్నట్లు కళ్లకు కట్టే విధంగా విగ్రహాలను రూపొందిస్తున్నారు. హోమగుండం దగ్గర అమ్మవారి కన్యాదానం తర్వాత శ్రీనివాసుడి చేతిలో ఆమె చేయి పెట్టి అప్పగింతలు చేసిన విధంగా ఆ రూపం నేత్రానందం కలిగిస్తుంది. మరో ఎడమ వైపు 14 అడుగుల ఎత్తులో తలపై గంగతో నందీశ్వరునిపై ఆశీనులైన కుమారస్వామి సహిత శివపార్వతులు దర్శనమిస్తారు.
ee roopamlo darsanam : 57 adugullo khairantabad mahaa ganipaniti | V6 Telugu News
hyderabad khairatabad ganapati ee edaadi sapta mukhaalatho kaala sarpa dosha nivaarakudigaa darsanamivvanunnadu. 57 adugula ettu.. 27adugula vedalpu thoo roopudiddukuntunna. gatha nela 25na karra pooja thoo ankuraarpana jarigindi. ee edaadi september 13na vinaayakachaviti pandugaku vaaramrojulamunde khairatabad ganeshudi vigraham roopam puurtavutumdani shilpi rajendran telipaaru. aadivaaram(joon-17) raatri srisaptamukha kaala sarpa mahaganapati roopam modalne aavishkarinchaaru.
saanta chittamto unna edu ganapati mukhalu, 14 chetulu andulo kudi vaipu aankusam, chakram, katti, sarpam, baanam, gadhatho kuudi aasiirvadistundagaa, edama vaipu paasham, sanku, kamalam, dhamarukam, villuu, kadiyam, laddoo untaayi. 57 adugula ganapatiki maro moodu adugula ettulo edu talala seshudu tana padagatho needa kalpistaadu. venuka vaipu aaru enugulu airavata roopamlo swami vaarini kolustunnatlu kanipistaayi. gatha aanavaayitini konasaagistuu ee edaadi kuudaa rendu vaipula chiru mandapaalanu erpaatu chestunnaru. ganesudiki kinda nunchi kudi vaipuna 14 adugula ettulo lakshmi devi, edama vaipuna chaduvula talli saraswati ammavaarlu aasheenulai untaaru. paadala daggara aayana vaahanam eluka swami vaariki bhajana chestu kanipistundi.
ganesudiki maro kudivaipu ee edaadi kaliyuga vaikuntha nathudu shree srinivasudi kalyana darsana bhagyam kaligistunnaru. nijamgaane padmavati srinivaasula kalyanam jarugutunnatlu kallaku katte vidhamgaa vigrahaalanu roopondistunnaaru. homagundam daggara ammavari kanyaadaanam tarvaata srinivasudi chetilo aame cheyi petti appagintalu chesina vidhamgaa aa roopam netraanandam kaligistundi. maro edama vaipu 14 adugula ettulo talapai gangatho nandeeswarunipai aasiinulaina kumaraswamy sahita sivapaarvatulu darsanamistaaru.